Rusijos demografija
Rusijoje, kuri yra didžiausia šalis pagal plotą, žmonių tankumas yra, palyginti, retas – vidutiniškai kvadratiniam kilometrui tenka 8,3 žmogaus. Tai viena rečiausiai apgyvendintų pasaulio šalių. Palyginimui, bendras pasaulio gyventojų tankumas yra 45 žm/km². Didžiausia dalis gyventojų gyvena miestuose. Gyventojų skaičius (2005 m. sausio 1 d. apskaičiavimu): 143,8 mln. nuolatinių gyventojų, taip pat apie 2 mln. imigrantų. Nuo 2009 metų Rusijos gyventojų skaičius auga.